pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเดินทางถึงกรุงวอชิงตัน พร้อมเข้าร่วมการประชุมสุดยอดอาเซียน-สหรัฐฯ สมัยพิเศษ (ASEAN-U.S. Special Summit)
วันพฤหัสบดีที่ 12 พฤษภาคม 2565
นายกรัฐมนตรีเดินทางถึงกรุงวอชิงตัน พร้อมเข้าร่วมการประชุมสุดยอดอาเซียน-สหรัฐฯ สมัยพิเศษ (ASEAN-U.S. Special Summit)
นายกรัฐมนตรีเดินทางถึงกรุงวอชิงตัน พร้อมเข้าร่วมการประชุมสุดยอดอาเซียน-สหรัฐฯ สมัยพิเศษ (ASEAN-U.S. Special Summit)
นายกรัฐมนตรีเดินทางถึงกรุงวอชิงตัน พร้อมเข้าร่วมการประชุมสุดยอดอาเซียน-สหรัฐฯ สมัยพิเศษ (ASEAN-U.S. Special Summit)
วันนี้ (12 พฤษภาคม 2565) เวลา 05.55 น. เวลาประเทศไทย (หรือเท่ากับ วันที่ 11 พฤษภาคม 2565 เวลา 18.55 น. ตามเวลาท้องถิ่นประเทศสหรัฐอเมริกา) พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางถึง กรุงวอชิงตัน ประเทศสหรัฐอเมริกา เพื่อเข้าร่วมการประชุมสุดยอดอาเซียน-สหรัฐฯ สมัยพิเศษ ซึ่งจะจัดขึ้นระหว่างวันที่ 12-13 พฤษภาคม 2565
นายธนกร วังบุญคงชนะ โฆษกประจําสํานักนายกรัฐมนตรี ได้เปิดเผยว่า นายกรัฐมนตรีมีภารกิจสําคัญ ได้แก่ ร่วมงานเลี้ยงอาหารค่ํา ซึ่งประธานาธิบดีโจ ไบเดน เป็นเจ้าภาพสําหรับผู้นําอาเซียนที่ทําเนียบประธานาธิบดีสหรัฐฯ และร่วมการประชุมหารือระหว่างผู้นําอาเซียนกับประธานาธิบดีสหรัฐฯ รวมทั้ง ร่วมกําหนดการที่ฝ่ายสหรัฐฯ เชิญผู้นําอาเซียนพบหารือกับผู้แทนระดับสูงของสหรัฐฯ ได้แก่ รองประธานาธิบดีสหรัฐฯ รัฐมนตรีที่เกี่ยวข้อง ผู้นํารัฐสภา และผู้นําภาคเอกชน ในส่วนของการหารือในโอกาสต่าง ๆ จะเน้นเรื่องการขับเคลื่อนการฟื้นฟูและการเติบโตอย่างยั่งยืนของภูมิภาคในยุคหลังโควิด-19 อาทิ ความมั่นคงด้านสาธารณสุข การเปลี่ยนแปลงสภาพภูมิอากาศ ความร่วมมือทางทะเล การค้าการลงทุน ห่วงโซ่อุปทาน การพัฒนาด้านดิจิทัล เทคโนโลยีและนวัตกรรม การพัฒนาทุนมนุษย์ และ การเสริมสร้างความมั่นคงของมนุษย์ รวมถึงการแลกเปลี่ยนข้อคิดเห็นในประเด็นภูมิภาคและระหว่างประเทศ ที่สําคัญ โดยเน้นย้ําความเป็นแกนกลางของอาเซียน และการส่งเสริมบรรยากาศที่ดีเพื่อสันติภาพ เสถียรภาพ และความมั่งคั่งยังยืนในภูมิภาค
โดยประเด็นหลักที่นายกรัฐมนตรีที่จะนําเสนอในการประชุมครั้งนี้ คือ ส่งเสริมให้สหรัฐฯ มีบทบาทที่สร้างสรรค์ในภูมิภาค เพื่อสนับสนุนการฟื้นฟูและการเติบโตอย่างยั่งยืนในยุค Next Normal การฟื้นฟูทางเศรษฐกิจที่เข้มแข็งและยั่งยืน และการพัฒนาที่ยั่งยืน
ทั้งนี้ ความสัมพันธ์อาเซียน-สหรัฐฯ เริ่มต้นอย่างเป็นทางการเมื่อปี 2520 และได้ยกระดับเป็นหุ้นส่วน เชิงยุทธศาสตร์เมื่อปี 2558 ทั้งสองฝ่ายดําเนินความร่วมมือที่ครอบคลุม 3 เสาของประชาคมอาเซียน ทั้งด้านการเมืองความมั่นคง เศรษฐกิจ และสังคมและวัฒนธรรม เพื่อสนับสนุนการบูรณาการและการพัฒนา ในภูมิภาคให้ก้าวหน้า
รัฐบาลไทย-ข่าวทำเนียบรัฐบาล-ปลัด พม. ศึกษาสถานการณ์การใช้กัญชา - กัญชง ณ นครนิวยอร์ก เตรียมออกแนวทางให้ความรู้แก่เด็ก เยาวชนไทย ป้องกันผลกระทบทางสังคม
วันพฤหัสบดีที่ 4 สิงหาคม 2565
ปลัด พม. ศึกษาสถานการณ์การใช้กัญชา - กัญชง ณ นครนิวยอร์ก เตรียมออกแนวทางให้ความรู้แก่เด็ก เยาวชนไทย ป้องกันผลกระทบทางสังคม
ปลัด พม. ศึกษาสถานการณ์การใช้กัญชา - กัญชง ณ นครนิวยอร์ก เตรียมออกแนวทางให้ความรู้แก่เด็ก เยาวชนไทย ป้องกันผลกระทบทางสังคม
วันที่ 8 ก.ค. 65นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เยี่ยมชมร้านค้าจําหน่ายผลิตภัณฑ์จากกัญชาในนครนิวยอร์ก ระหว่างการเข้าร่วมประชุมหารือระดับสูงทางการเมืองว่าด้วยการพัฒนาที่ยั่งยืน ประจําปี 2565 (High-level Political Forum on Sustainable Development: HLPF2022) ซึ่งจัดขึ้นระหว่างวันที่ 5 - 15 กรกฎาคม 2565 ณ สํานักงานใหญ่สหประชาชาติ นครนิวยอร์ก สหรัฐอเมริกา
นางพัชรี กล่าวว่า ตนได้รับแต่งตั้งจากประธานคณะกรรมการบูรณาการนโยบายพืชกัญชาและกัญชงให้เป็นประธานคณะอนุกรรมการด้านการให้ความรู้แก่เยาวชนและประชาชนเพื่อป้องกันผลกระทบทางสังคม อีกทั้งภารกิจในการดูแล ปกป้อง คุ้มครองเด็กและเยาวชนของกระทรวง พม. ตนจึงมีความสนใจศึกษาสถานการณ์การใช้กัญชาและกัญชงของประชาชน โดยเฉพาะกลุ่มเด็กและเยาวชนของสหรัฐอเมริกา ทั้งนี้ จากการเยี่ยมชมร้านค้าจําหน่ายผลิตภัณฑ์จากกัญชาในนครนิวยอร์ก พบว่ามีผลิตภัณฑ์รูปแบบต่าง ๆ ไม่ว่าจะเป็นลูกอม เยลลี่ แคปซูล รวมทั้งผลิตภัณฑ์รูปแบบเม็ดและผง ซึ่งอาจใช้กิน ดื่ม สูบ หรือวิธีการอื่นได้ โดยได้เปิดจําหน่ายอย่างเสรีให้แก่ประชาชนทั่วไปที่แสดงหลักฐานว่ามีอายุ 21 ปีขึ้นไป
นางพัชรีกล่าวต่อไปว่า นอกจากนี้ จากการพูดคุยกับผู้ขายทําให้ทราบว่า เด็กและเยาวชนที่อายุต่ํากว่า 21 ปี ยังสามารถเข้าถึงผลิตภัณฑ์จากกัญชาได้ไม่ยาก หากซื้อผ่านผู้ที่อายุผ่านเกณฑ์หรือมีความสนิทสนมกับผู้ขาย ซึ่งในประเด็นนี้ ทําให้ตนมีความห่วงกังวลต่อเด็กและเยาวชนไทยอยู่พอสมควร เนื่องจากผลิตภัณฑ์จากกัญชามีความหลากหลาย เด็กและเยาวชนจึงสามารถเข้าถึงได้ง่าย โดยผู้ปกครองอาจไม่ทราบ
นางพัชรีกล่าวเพิ่มเติมว่า อย่างไรก็ดี ตนจะได้รวบรวมประโยชน์และโทษ การเข้าถึง รูปแบบการใช้ รวมถึงผลกระทบทางสังคมที่อาจเกิดจากการใช้พืชกัญชาและกัญชง เพื่อหารือกับคณะอนุกรรมการฯ เพื่อจัดทําเป็นแนวทางการให้ความรู้แก่เด็ก เยาวชน และประชาชนทั่วไป ได้รู้เท่าทัน และสามารถใช้พืชกัญชาและกัญชงให้เกิดประโยชน์มากกว่าโทษ รวมถึงวางแนวทางในการดูแลเด็ก เยาวชน และครอบครัวที่อาจได้รับผลกระทบจากเรื่องดังกล่าวในอนาคตต่อไป
รัฐบาลไทย-ข่าวทำเนียบรัฐบาล-PM pleased with tangible progress of labor cooperation between Thailand and Saudi Arabia
วันศุกร์ที่ 18 มีนาคม 2565
PM pleased with tangible progress of labor cooperation between Thailand and Saudi Arabia
PM pleased with tangible progress of labor cooperation between Thailand and Saudi Arabia
March 18, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is pleased with the tangible progress of labor cooperation between Thailand and Saudi Arabia, following the historic visit of Prime Minister and Defense Minister Gen. Prayut Chan-o-cha to Saudi Arabia to revive Thailand-Saudi Arabia relations in 30 years, which has led to bilateral dialogues in various dimensions.
According to the Government Spokesperson, the Government, through Ministry of Labor, has continued to push forward labor cooperation with Saudi Arabia with an aim to send Thai workers to the country the soonest. On March 15, 2022, representatives of the Ministry of Labor met with Dr. Adnan Abdullah M. Alnuim, Deputy Minister for International Affairs of Saudi Arabia and the delegation at the Amari Watergate Hotel Bangkok. The meeting formed a good vision to strengthen international relations and labor cooperation. Thailand is pleased that Saudi Arabia is interested in restoring labor relations and ready to open the country to accept Thai workers to work in Saudi Arabia. The Agreements on labor recruitment have also been finalized and the signing of the Agreements will take place at the end of this month.
Ministry of Labor also reported that over 1,000 Thai workers have affirmed their wish to be recruited in Saudi Arabia through the registration via an e-service system on the website: https://toea.doe.go.th. Their qualifications and skills will be checked to match with Saudi Arabia’s demand.
รัฐบาลไทย-ข่าวทำเนียบรัฐบาล-รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดเชียงราย
วันเสาร์ที่ 26 มิถุนายน 2564
รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดเชียงราย
รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดเชียงราย ชื่นชมการบริหารจัดการของหน่วยงานภาครัฐ ตลอดจนเกษตรกรจังหวัดเชียงราย รับมือสถานการณ์ได้อย่างดีเยี่ยม
26 มิ.ย.64 - นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่บริเวณคอกกลางเครือข่ายโคเนื้อล้านนา ตําบลสันมะเค็ด อําเภอพาน จังหวัดเชียงรายโดยเป็นประธานพิธีเปิดโครงการรณรงค์การป้องกันและควบคุมโรคลัมปี - สกิน (Lumpk Skin Disesae)ในโค - กระบือ พร้อมมอบเวชภัณฑ์อาหารสัตว์ ยารักษาสัตว์ป่วยตามอาการ ยากําจัดแมลง และหญ้าแห้งอาหารสัตว์ ให้กับเกษตรกรที่ได้รับผลกระทบในพื้นที่ และเยี่ยมชมการบริหารจัดการคอกกลางเครือข่ายโคเนื้อล้านนา โดยมีนายภาษเดช หงส์ลดารมภ์ รองผู้ว่าราชการจังหวัดเชียงราย นายสุรเดช สมิเปรม รองอธิบดีกรมปศุสัตว์ หัวหน้าส่วนราชการในพื้นที่ ตลอดจนผู้นําภาคประชาชนเข้าร่วม
"ขอขอบคุณทุกภาคส่วนที่ร่วมแรง ร่วมใจ รับมือสถานการณ์ได้อย่างดีเยี่ยม และขอให้รักษามาตรฐานนี้ต่อไป การ์ดอย่าตกขณะนี้กระทรวงเกษตรและสหกรณ์ กําลังพิจารณาดําเนินการของบกลาง และจะนําเข้าครม. โดยเร็วที่สุด เพื่อให้กรมปศุสัตว์มีงบประมาณในการสั่งซื้อวัคซีนเพิ่มอีก 5 ล้านโดส เพื่อใช้ในการควบคุมโรคลัมปี – สกิน นอกจากนี้ กระทรวงเกษตรและสหกรณ์เตรียมเสนอต่ออธิบดีกรมบัญชีกลางและปลัดกระทรวงการคลังเพื่อปรับปรุงระเบียบการจ่ายเงินเยียวยากรณีโค -กระบือ เสียชีวิต โดยอัตราเงินเยียวยาใหม่ จะเยียวยาโคต่ําสุด 13,000 บาทต่อตัว สูงสุด 35,000 บาทต่อตัว กระบือเยียวยาต่ําสุด 16,000 บาทต่อตัว สูงสุด 41,000 บาทต่อตัวและยังจะให้เพิ่มการเยียวยาจากเดิมให้เกษตรกรเจ้าของโค-กระบือ ตามจริง แต่ไม่เกินรายละ 2 ตัว จะปรับเป็น 5 ตัวต่อราย" รมช.ประภัตร กล่าว
โอกาสนี้รมช.ประภัตรยังได้แนะนําโครงการประกันโค - กระบือ ของกรมปศุสัตว์ ให้กับเกษตรกรในพื้นที่ โดยจ่ายเบี้ยเพียงเดือนละ 100 บาท จ่ายทั้งสิ้น 4 เดือน คุ้มครองการตายทุกกรณี จ่ายเงิน 30000 บาทต่อตัว และโครงการเงินกู้อัตราดอกเบี้ยต่ํา ล้านละร้อย โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทําเกษตรกรรม  มีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยไม่ต้องมีหลักทรัพย์ ระยะเวลากู้ 3 ปี หากเกษตรกรสนใจโครงการดังกล่าว สามารถติดต่อขอคําแนะนําเพิ่มเติมได้ที่สํานักงานปศุสัตว์หรือธกส. ในพื้นที่
จังหวัดเชียงรายมีจํานวนโค ประมาณ 50,000 ตัว มีเกษตรกรได้รับผลกระทบแล้ว 83 ราย โคเนื้อป่วยสะสม 621 ตัว เสียชีวิตแล้ว 15 ตัว รักษาหายแล้ว 56 ตัว ในพื้นที่ 10 อําเภอ 22 ตําบล 56 หมู่บ้าน (ข้อมูล ณ วันที่ 26 มิถุนายน 2564)
รัฐบาลไทย-ข่าวทำเนียบรัฐบาล-ครม. ไฟเขียว ธ.ออมสิน ปล่อย “สินเชื่อดอกเบี้ยต่ำ (Soft Loan)” ช่วยเหลือผู้ประกอบการธุรกิจโรงแรม วงเงิน 5,000 ลบ.
วันจันทร์ที่ 1 สิงหาคม 2565
ครม. ไฟเขียว ธ.ออมสิน ปล่อย “สินเชื่อดอกเบี้ยต่ํา (Soft Loan)” ช่วยเหลือผู้ประกอบการธุรกิจโรงแรม วงเงิน 5,000 ลบ.
.....
ที่ประชุม ครม. (26 ก.ค. 65) เห็นชอบโครงการสินเชื่อดอกเบี้ยต่ํา (Soft Loan) Re-Open ธุรกิจโรงแรมและ Supply Chain ของโรงแรม วงเงินโครงการ 5,000 ล้านบาท เพื่อช่วยเหลือผู้ประกอบการ SMEs ในธุรกิจโรงแรมและสาขาธุรกิจที่เกี่ยวเนื่อง (Supply Chain) ที่ได้รับผลกระทบจากสถานการณ์โควิด-19
.
มาตรการดังกล่าวจะส่งผลให้ผู้ประกอบการมีสภาพคล่องที่เพียงพอ เพื่อนําเงินไปปรับปรุงซ่อมแซมสถานประกอบกิจการ หรือลงทุนในอุปกรณ์ต่าง ๆ เช่น เครื่องอบผ้า เครื่องปรับอากาศ เครื่องซักผ้าอุตสาหกรรม เป็นต้น
.
โดยธนาคารออมสินจะให้สินเชื่อโดยตรงกับผู้ประกอบการ วงเงินสินเชื่อไม่เกินรายละ 5 ล้านบาท ระยะเวลากู้ไม่เกิน 7 ปี ระยะเวลาปลอดชําระเงินต้นไม่เกิน 2 ปี กรณีที่มีระยะเวลาการกู้ตั้งแต่ 2 ปีขึ้นไป อัตราดอกเบี้ยปีที่ 1 - 2 ร้อยละ 1.99 ต่อปี, ปีที่ 3-7 อัตราดอกเบี้ยเป็นไปตามที่ธนาคารกําหนด มีหลักทรัพย์ค้ําประกันเต็มวงเงิน หรือหลักทรัพย์ค้ําประกันร่วมกับ บสย. หรือ บสย. ค้ําประกันเต็มวงเงิน ระยะเวลาการขอยื่นสินเชื่อเริ่มตั้งแต่วันที่ ครม. มีมติเห็นชอบ - 30 ก.ย. 65 หรือจนกว่าวงเงินสินเชื่อในโครงการจะหมด
.
อ่านเพิ่มเติม คลิกhttps://www.thaigov.go.th/news/contents/details/57281
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อดีตลูกจ้าง JSL ซึ้งใจรมว.สุชาติ เทรนบาริสต้าสร้างอาชีพใหม่ ช่วยเหลือเต็มที่
วันศุกร์ที่ 29 กรกฎาคม 2565
อดีตลูกจ้าง JSL ซึ้งใจรมว.สุชาติ เทรนบาริสต้าสร้างอาชีพใหม่ ช่วยเหลือเต็มที่
อดีตลูกจ้าง JSL จํานวน 25 คน เตรียมเข้าอบรมบาริสตามืออาชีพ 1-5 สิงหาคมนี้  ณ วิทยาลัยการแรงงาน กรมพัฒนาฝีมือแรงงาน ขานรับข้อสั่งการรมว.แรงงาน นายสุชาติ ชมกลิ่น ช่วยเหลือพนักงานสร้างอาชีพใหม่
รัฐบาลไทย-ข่าวทำเนียบรัฐบาล-อนุมัติยื่นภาษีผ่านแอปพลิเคชัน อำนวยความสะดวกประชาชน
วันพุธที่ 8 ธันวาคม 2564
อนุมัติยื่นภาษีผ่านแอปพลิเคชัน อํานวยความสะดวกประชาชน
วันเสาร์ที่ 4 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอํานวยความสะดวก ลดขั้นตอน และลดค่าใช้จ่ายในการเสียภาษีให้แก่ประชาชน โดยอนุมัติร่างกฎกระทรวงว่าด้วยการยื่นรายการแบบ คําร้อง คําขอ หรือเอกสารอื่นใดตามประมวลรัษฎากรบนระบบอิเล็กทรอนิกส์ ซึ่งกําหนดให้ประชาชนและผู้ประกอบการสามารถยื่นแบบแสดงรายการภาษี และเอกสารอื่นๆ แก่กรมสรรพากรผ่าน Application Programming Interface หรือ API และระบบอิเล็กทรอนิกส์อื่นได้ โดยให้มีการพิสูจน์และยืนยันตัวตนของผู้มีหน้าที่เสียภาษี ผู้นําส่งภาษี ผู้ประกอบการจดทะเบียน ที่สามารถระบุตัวตนเจ้าของลายมือชื่ออิเล็กทรอนิกส์ได้ และเมื่อดําเนินการเสร็จแล้วจะได้รับหลักฐานเป็นข้อมูลอิเล็กทรอนิกส์ที่กรมสรรพากรลงลายมือชื่ออิเล็กทรอนิกส์รับรองแล้วด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 18 กรกฏาคม 2564​ พบพนักงานติดเชื้อไวรัส COVID-19 จำนวน 7 ราย
วันอาทิตย์ที่ 18 กรกฎาคม 2564
ประกาศ ขสมก. ประจําวันที่ 18 กรกฏาคม 2564​ พบพนักงานติดเชื้อไวรัส COVID-19 จํานวน 7 ราย
ประกาศ ขสมก. ประจําวันที่ 18 กรกฏาคม 2564​ พบพนักงานติดเชื้อไวรัส COVID-19 จํานวน 7 ราย
1) พนักงานเก็บค่าโดยสารรถธรรมดา สาย 1 เพศหญิง อายุ 39 ปี
2) พนักงานเก็บค่าโดยสารรถธรรมดา สาย 205 เพศชาย อายุ 39 ปี
3) พนักงานเก็บค่าโดยสารรถปรับอากาศ สาย 4 เพศหญิง อายุ 60 ปี (ปัจจุบันองค์การ ให้พนักงานดังกล่าว ปฏิบัติหน้าที่ทําความสะอาด ท่าปล่อยรถท่าเรือคลองเตย)
4) พนักงานเก็บค่าโดยสารรถธรรมดา สาย 84 เพศชาย อายุ 23 ปี
5) พนักงานเก็บค่าโดยสารรถปรับอากาศ สาย 519 เพศหญิง อายุ 26 ปี
6) พนักงานขับรถโดยสารปรับอากาศ สาย A2 เพศชาย อายุ 30 ปี
7) พนักงานเก็บค่าโดยสารรถปรับอากาศ สาย 140 เพศหญิง อายุ 38 ปี
รัฐบาลไทย-ข่าวทำเนียบรัฐบาล-“ชัยวุฒิ” ปลื้มยอดผู้เข้าชมไทยแลนด์พาวิลเลี่ยนทะลุครึ่งล้าน
วันจันทร์ที่ 6 ธันวาคม 2564
“ชัยวุฒิ” ปลื้มยอดผู้เข้าชมไทยแลนด์พาวิลเลี่ยนทะลุครึ่งล้าน
“ชัยวุฒิ” ปลื้มยอดผู้เข้าชมไทยแลนด์พาวิลเลี่ยนทะลุครึ่งล้าน
“ชัยวุฒิ”รมว.ดีอีเอสปลื้มผลงาน“ไทยแลนด์พาวิลเลียน”ในงานเวิลด์เอ็กซ์โป2020ดูไบดึงดูดยอดผู้เข้าชมกว่า5แสนคนติดท็อป5ได้รับความนิยมสูงสุดเผยวานนี้(5ธ.ค. 64)เป็นประธานเปิดงานวันชาติไทยInternational Dayเทิดพระเกียรติฯ
นายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส)กล่าว่าจากการเข้าร่วมงานเวิลด์เอ็กซ์โป2020ดูไบหลังเปิดการจัดแสดงอาคารแสดงประเทศไทย(ไทยแลนด์พาวิลเลี่ยน)ผ่านไปราว2เดือนล่าสุดมีจํานวนผู้เข้าชมแล้วมากกว่า5แสนคนและติดอันดับท็อป5ที่ได้รับความนิยมสูงสุดจากจํานวนประเทศที่เข้าร่วมงาน192ประเทศรวมถึงมียอดคนเเชร์คลิปในโซเชียลมากเป็นอันดับ1ของโลก
ทั้งนี้การจัดงานในส่วนของไทยเเลนด์พาวิลเลี่ยนได้นําเสนอโดยแนวคิด“การขับเคลื่อนสู่อนาคต” (Mobility for the Future)โดยจะเป็นกุญแจสําคัญในการกระตุ้นเศรษฐกิจจากการสร้างภาพลักษณ์ที่ดีอีกทั้งเพิ่มความเชื่อมั่นในศักยภาพของประเทศสู่สายตานักลงทุนทั่วโลกผ่านความพร้อมด้านโครงสร้างพื้นฐานดิจิทัลขณะเดียวกันก็นําเสนอเอกลักษณ์และความเป็นไทยซึ่งยังคงเป็นปัจจัยสําคัญที่สร้างความตื่นตาตื่นใจและได้รับความสนใจอย่างล้นหลามจากผู้เข้าชมทั่วทุกมุมโลก
สําหรับการจัดแสดงนิทรรศการมี4องค์ประกอบ ได้แก่Thai Mobility (ประวัติศาสตร์) Mobility of Life (การสร้างชาติ) Mobility of The Future (เทคโนโลยีโลกอนาคต)และHeart of Mobility (ความประทับใจที่ต่างชาติหลงใหล)
นายชัยวุฒิกล่าวว่าวานนี้(5ธ.ค.64)ยังได้เป็นประธานเปิดงานวันชาติไทยInternational Dayเทิดพระเกียรติพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร ในงานเวิลด์เอ็กซ์โป2020โดยมีดร.ธานีบินอาเหม็ดอัลเซยูดีรัฐมนตรีว่าการกระทรวงการค้าต่างประเทศเป็นผู้เเทนรัฐบาลสหรัฐอาหรับเอมิเรตส์ได้เข้าร่วมฉลองกับประเทศไทยด้วย
พร้อมกันนี้ได้เป็นผู้เเทนไทยนําคณะข้าราชการทูตานุทูตเเละทีมงานนักเเสดงไทยรวมถึงประชาชนคนไทยที่อาศัยอยู่ณเมืองดูไบร่วมกันน้อมลํารึกถึงพระมหากรุณาธิคุณของพระบาทสมเด็จพระบรมชนกาธิเบศมหาภูมิพลอดุลยเดชมหาราชบรมนาถบพิตร
“คนไทยควรภูมิใจในความเป็นชาติไทยตั้งแต่เปิดงานเวิลด์เอ็กซ์โปฯเมื่อเดือนตุลาคมอาคารไทยแลนด์พาวิลเลี่ยนได้รับความนิยมมีคนมาเยี่ยมชมมากที่สุดลําดับต้นๆของงานรวมถึงสิ่งที่น่ายินดีอีกอย่างหนึ่งก็คืออาหารไทยเป็นที่นิยมมากทําให้ร้านอาหารไทยที่อาคารเเสดงประเทศไทยในเเต่ละวันก็ขายดีมีคนมาต่อคิวทานเป็นจํานวนมาก ทั้งหมดนี้คือความตั้งใจของรัฐบาลไทยที่ท่านนายกรัฐมนตรีพล.อ.ประยุทธ์จันทร์โอชาต้องการสร้างประเทศไทยให้เป็นฮับของการลงทุนในภูมิภาคเอเชียตะวันออกเฉียงใต้ทั้งทางด้านการค้าการลงทุนการเเพทย์การเกษตรพลังงาน นวัตกรรม ดิจิทัลเเละการท่องเที่ยว”นายชัยวุฒิกล่าว
*************
รัฐบาลไทย-ข่าวทำเนียบรัฐบาล-ครม. ขยายมาตรการบัตรสวัสดิการฯ ลดค่าน้ำ - ไฟ อุดหนุนค่าซื้อสินค้าอุปโภค/บริโภค ค่าเดินทาง เบี้ยผู้พิการ ถึง ก.ย. 65
วันพุธที่ 22 กันยายน 2564
ครม. ขยายมาตรการบัตรสวัสดิการฯ ลดค่าน้ํา - ไฟ อุดหนุนค่าซื้อสินค้าอุปโภค/บริโภค ค่าเดินทาง เบี้ยผู้พิการ ถึง ก.ย. 65
.....
ที่ประชุม ครม. (21 ก.ย.) เห็นชอบหลักการขยายมาตรการลดภาระค่าครองชีพผ่านบัตรสวัสดิการแห่งรัฐ ตั้งแต่เดือน ต.ค. 64 ถึง ก.ย. 65 เพื่อช่วยเหลือผู้มีรายได้น้อย ยกระดับคุณภาพชีวิตประชาชน ดังนี้
.
1.ขยายระยะเวลามาตรการบรรเทาภาระค่าน้ํา - ไฟ
ค่าไฟ :
✅ได้สิทธิค่าไฟฟรี หากใช้ไม่เกิน 50 หน่วย/เดือน ติดต่อกัน 3 เดือน
✅กรณีเกิน 50 หน่วย/เดือน รัฐจะสนับสนุนวงเงิน 315 บาท/ครัวเรือน/เดือน
✅หากใช้เกินวงเงิน ผู้ถือบัตรฯ จะต้องชําระค่าไฟทั้งหมด
ค่าน้ํา :
✅รัฐสนับสนุนวงเงิน 100 บาท/ครัวเรือน/เดือน
✅กรณีเกิน 100 บาท แต่ไม่ถึง 315 บาท ต้องชําระส่วนเกินด้วยตนเอง
✅หากใช้เกิน 315 บาท ผู้ถือบัตรฯ จะต้องชําระค่าน้ําทั้งหมด
.
2) สนับสนุนค่าใช้จ่ายในครัวเรือน ค่าเดินทาง และเบี้ยความพิการ
ค่าใช้จ่ายในครัวเรือน :
✅ผู้ที่รายได้เกิน 30,000 บาท แต่ไม่เกิน 100,000 บาท/ปี จะได้รับ 200 บาท/คน/เดือน
✅ผู้ที่มีรายได้ไม่เกิน 30,000 บาท/ปี จะได้รับ 300 บาท/คน/เดือน
ส่วนลดค่าก๊าซหุงต้ม : 55 บาท/คน/3 เดือน
ค่าเดินทาง : ค่าโดยสาร ขสมก. รถไฟฟ้า บขส. รถไฟ 500 บาท/คน/เดือน
เบี้ยความพิการ : 1,000 บาท/คน/เดือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รอขึ้นกันได้เลย! 2 สิงหานี้ “รถไฟชานเมืองสายสีแดง” เพราะการเดินทางจะสะดวกสบายมากยิ่งขึ้น
วันศุกร์ที่ 30 กรกฎาคม 2564
รอขึ้นกันได้เลย! 2 สิงหานี้ “รถไฟชานเมืองสายสีแดง” เพราะการเดินทางจะสะดวกสบายมากยิ่งขึ้น
2 สิงหาคมนี้ การรถไฟแห่งประเทศไทย พร้อมแล้วที่จะเปิดให้ประชาชนทดลองใช้บริการรถไฟฟ้าชานเมืองสายสีแดง ช่วงบางซื่อ-รังสิต และ บางซื่อ-ตลิ่งชัน โดยจะให้บริการโดยไม่เสียค่าใช้จ่าย และจะเปิดให้บริการในเชิงพาณิชย์ในช่วงปลายปี 2564
2 สิงหาคมนี้ การรถไฟแห่งประเทศไทย พร้อมแล้วที่จะเปิดให้ประชาชนทดลองใช้บริการรถไฟฟ้าชานเมืองสายสีแดง ช่วงบางซื่อ-รังสิต และ บางซื่อ-ตลิ่งชัน โดยจะให้บริการโดยไม่เสียค่าใช้จ่าย
และจะเปิดให้บริการในเชิงพาณิชย์ในช่วงปลายปี 2564 เพื่ออํานวยความสะดวกให้แก่พี่น้องประชาชนที่ต้องการจะเดินทางจากปริมณฑล พื้นที่ชานเมืองเข้าสู่ใจกลางกรุงเทพมหานคร
สําหรับตารางการเดินรถไฟฟ้าชานเมืองสายสีแดง มีดังนี้
- เส้นทาง บางซื่อ-รังสิต เที่ยวแรกจากบางซื่อ เริ่มเดินรถเวลา 06.00 น. ส่วนเที่ยวแรกจากรังสิต เริ่มเดินรถเวลา 06.00 น.เช่นกัน
- เส้นทาง บางซื่อ-รังสิต เที่ยวสุดท้ายจากบางซื่อ เวลา 19.30 น. ส่วนสุดท้ายจากรังสิต เวลา 19.30 น.
- เส้นทาง บางซื่อ-ตลิ่งชัน เที่ยวแรกจากบางซื่อ เริ่มเดินรถเวลา 06.00 น. ส่วนเที่ยวแรกจากรังสิต เริ่มเดินรถเวลา 06.06 น.
- เส้นทาง บางซื่อ-ตลิ่งชัน เที่ยวสุดท้ายจากบางซื่อ เวลา 19.30 น. ส่วนสุดท้ายจากรังสิต เวลา 19.36 น.
ทั้งนี้ เฉพาะวันที่ 2 สิงหาคม 2564 จะเริ่มเดินรถ เวลา 10.30 น. ซึ่งการใช้บริการรถไฟฟ้าชานเมืองสายสีแดง จะสะดวก รวดเร็ว ปลอดภัย และมีสิ่งอํานวยความสะดวกอะไรรองรับบ้างนั้น เราได้รวบรวมข้อมูลมาฝากกัน
#กระทรวงคมนาคม
#การรถไฟแห่งประเทศไทย #สถานีกลางบางซื่อ #รฟท
#รถไฟฟ้าสายสีแดง #RedLine
รับชม คลิก
Youtube : https://youtu.be/QUc73SQFY34
Facebook ทีมพีอาร์การรถไฟฯ : https://www.facebook.com/129946050353608/posts/4830010627013770/
Facebook bangsue grand station : https://www.facebook.com/100941464799249/posts/365070808386312/
IG : https://www.instagram.com/tv/CR8C9p0hkQg/?utm_medium=copy_link
Twitter : https://twitter.com/PR_SRT/status/1420976094635642888?s=20
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจความพร้อมท่าเรือ สมุย - พะงัน
วันเสาร์ที่ 8 มกราคม 2565
นายอธิรัฐ  รัตนเศรษฐ รัฐมนตรีช่วยว่าการกระทรวงคมนาคม ตรวจความพร้อมท่าเรือ สมุย - พะงัน
ดูแลนักท่องเที่ยวงานกินปูดูพระจันทร์ ณ ธนาคารปูม้าชุมชน เกาะพะงัน
วันเสาร์ที่ 8 มกราคม 2565 นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ อ.เกาะพะงัน จ.สุราษฎ์ธานี เพื่อตรวจท่าเรือท่องเที่ยว ณ บริเวณท่าเทียบเรือเกาะสมุยและเกาะพะงัน โดยมีนายเรวัต โพธิ์เรียง ผู้อํานวยการสํานักงานเจ้าท่าภูมิภาคที่ 4 พร้อมด้วยนายศตพล โชติพันธุ ผู้อํานวยการสํานักงานเจ้าท่าภูมิภาคสาขาเกาะพะงัน นายอรุณ บุปผะโก ผู้อํานวยการสํานักงานเจ้าท่าภูมิภาคสาขาเกาะสมุย และท่านหัวหน้าส่วนราชการในพื้นที่ร่วมให้การต้อนรับ เนื่องจากทั้ง 2 ท่าเรือมีความสําคัญและเป็นจุดเชื่อมต่อศูนย์กลางการท่องเที่ยวทางน้ํารองรับผู้เดินทางกว่าล้านคนต่อปี โดยท่านรัฐมนตรีช่วยฯ ได้สั่งการให้สํานักงานเจ้าท่าภูมิภาคฯ ตรวจความพร้อมของเรือโดยสารทุกประเภทพร้อมส่งเรือตรวจการณ์เพื่อดูแลความปลอดภัยนักท่องเที่ยวควบคู่กับการปฏิบัติตามมาตรการป้องกันการแพร่ระบาดโควิด-19 อย่างเคร่งครัด
จากนั้นเดินทางเป็นประธานเปิดงานกินปูดูพระจันทร์เกาะพะงัน ครั้งที่ 1 กําหนดจัดระหว่างวันที่ 7 - 9 มกราคม 2565 โดยชูเอกลักษณ์ท้องถิ่นภายใต้มาตรการสาธารณสุข เป็นการกระตุ้นการเดินทางท่องเที่ยวภายในประเทศและกระจายรายได้สู่ฐานราก ทั้งนี้ ภายในงาน มีกิจกรรมการปล่อยลูกปูลงอ่าวบ้านใต้ซึ่งเป็นแหล่งเพาะพันธุ์สัตว์น้ําที่อุดมสมบูรณ์ มีบู๊ทอาหารของดีพะงัน ผลิตภัณฑ์ท้องถิ่นและกิจกรรมอื่นๆ อีกมากมาย
รัฐบาลไทย-ข่าวทำเนียบรัฐบาล-“กรุงไทย”เพิ่มช่องทางตรวจสอบสิทธิโครงการคนละครึ่งเฟส 5 ผ่านเว็บ www.คนละครึ่ง.com
วันศุกร์ที่ 19 สิงหาคม 2565
“กรุงไทย”เพิ่มช่องทางตรวจสอบสิทธิโครงการคนละครึ่งเฟส 5 ผ่านเว็บ www.คนละครึ่ง.com
แอปพลิเคชัน “เป๋าตัง” ขัดข้องชั่วคราว เมื่อวันที่ 19 ส.ค.2565 ซึ่งเป็นวันแรกของการเปิดลงทะเบียนโครงการคนละครึ่งเฟส 5 นั้น ธนาคารได้เร่งปรับปรุงแก้ไขปัญหา ทําให้แอปฯเป๋าตังสามารถใช้งานตามปกติ
นายจักรกฤษณ์ กลิ่นสมิทธิ์ ผู้ช่วยกรรมการผู้จัดการใหญ่ ธนาคารกรุงไทย เปิดเผยว่า เพื่อให้การลงทะเบียนโครงการคนละครึ่งเฟส 5 เป็นไปอย่างมีประสิทธิภาพ ธนาคารได้เพิ่มช่องทางการตรวจสอบการเข้าร่วมโครงการคนละครึ่งเฟส 5 ผ่านเว็บไซต์ www.คนละครึ่ง.com โดยผู้ที่เคยใช้สิทธิโครงการคนละครึ่งเฟส 4 สามารถตรวจสอบสิทธิผ่าน www.คนละครึ่ง.com ตั้งแต่วันที่ 20 สิงหาคม 2565 เป็นต้นไป เวลา 06.00-22.00 น.และยืนยันสิทธิผ่านแอปฯเป๋าตังได้ทุกวัน ตลอด 24 ชั่วโมง โดยต้องใช้จ่ายครั้งแรกภายในวันที่ 14 กันยายน 2565 มิฉะนั้นสิทธิจะถูกตัด
สําหรับกรณีแอปพลิเคชัน “เป๋าตัง” ขัดข้องชั่วคราว เมื่อวันที่ 19 สิงหาคม 2565 ซึ่งเป็นวันแรกของการเปิดลงทะเบียนโครงการคนละครึ่งเฟส 5 นั้น ธนาคารได้เร่งปรับปรุงแก้ไขปัญหา ทําให้แอปฯเป๋าตังสามารถใช้งานตามปกติ จากการตรวจสอบพบว่า แอปฯเป๋าตังมีการยกระดับระบบความปลอดภัย ส่งผลให้ระบบต้องใช้เวลาประมวลผลนานขึ้น อีกทั้งในวันที่ 19 สิงหาคม 2565 ซึ่งเป็นวันแรกของการเปิดลงทะเบียนคนละครึ่งเฟส 5 ทําให้มีผู้เข้ามารอลงทะเบียนและยืนยันรับสิทธิผ่านแอปฯเป๋าตังพร้อมกันเป็นจํานวนมาก โดยมากกว่าโครงการที่ผ่านมา ส่งผลให้ระบบล่มและสามารถกลับมาใช้งานได้ตามปกติในเวลา 10.48 น.ของวันดียวกัน
ทั้งนี้ ธนาคารจะปิดปรับปรุงระบบแอปฯเป๋าตัง ตั้งแต่วันที่ 19 สิงหาคม 2565 เวลา 20.00 น.ถึงเวลา 06.00 น.ของวันที่ 20 สิงหาคม 2565 เพื่อปรับปรุงให้การใช้งานแอปฯเป๋าตังเป็นไปอย่างมีประสิทธิภาพมากขึ้น พร้อมมุ่งมั่นเดินหน้าพัฒนาเทคโนโลยีและนวัตกรรมทางการเงิน เพื่อยกระดับการให้บริการให้ดีขึ้นในทุกวัน และขออภัยในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมคณะกรรมการจัดงานรางวัลอุตสาหกรรม ประจำปี 2564
วันศุกร์ที่ 5 พฤศจิกายน 2564
ปลัดฯ กอบชัย เป็นประธานการประชุมคณะกรรมการจัดงานรางวัลอุตสาหกรรม ประจําปี 2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจําปี 2564 ครั้งที่ 3 /2564
ปลัดฯ กอบชัย เป็นประธานการประชุมคณะกรรมการจัดงานรางวัลอุตสาหกรรม ประจําปี 2564
วันนี้ (5 พฤศจิกายน 2564) เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจําปี 2564 ครั้งที่ 3 /2564 โดยมี นายจุลพงษ์ ทวีศรี รองปลัดกระทรวงอุตสาหกรรม นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม ผู้บริหารหน่วยงานและคณะกรรมการฯ เข้าร่วมประชุมฯ ณ ห้องประชุม อก.1 อาคารสํานักงานปลัดกระทรวงอุตสาหกรรม
โดยที่ประชุมฯ ได้มีการหารือเกี่ยวกับรูปแบบการจัดงานรางวัลอุตสาหกรรม ประจําปี พ.ศ. 2564 ซึ่งกําหนดจัดขึ้นภายในเดือนธันวาคม 2564 รวมถึงแผนดําเนินการจัดงานรางวัลอุตสาหกรรมและหลักเกณฑ์การพิจารณาคัดเลือกรางวัลอุตสาหกรรม ประจําปี พ.ศ. 2565
รัฐบาลไทย-ข่าวทำเนียบรัฐบาล-ศบศ. เห็นชอบ 4 มาตรการ กระตุ้นเศรษฐกิจ - การลงทุน เดินหน้า “พลิกโฉมประเทศ" หนุนรายได้ประเทศเพิ่มขึ้น
วันศุกร์ที่ 3 ธันวาคม 2564
ศบศ. เห็นชอบ 4 มาตรการ กระตุ้นเศรษฐกิจ - การลงทุน เดินหน้า “พลิกโฉมประเทศ" หนุนรายได้ประเทศเพิ่มขึ้น
.....
พล.อ.ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการบริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 (ศบศ.) โดยที่ประชุมได้พิจารณาเห็นชอบ 4 มาตรการ ดังนี้
.
มาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงเข้าสู่ประเทศไทย
มาตรการส่งเสริมการลงทุนในกิจการคลาวด์เซอร์วิส
มาตรการส่งเสริมการลงทุนสําหรับธุรกิจด้านเทคโนโลยีและสตาร์ทอัพ
มาตรการส่งเสริมการถ่ายทําภาพยนตร์ต่างประเทศในประเทศไทย
.
โดยมีเป้าหมายเพื่อ "พลิกโฉมประเทศไทย" ที่จะส่งผลให้รายได้ของประเทศเพิ่มขึ้น สอดคล้องกับยุทธศาสตร์ประเทศที่มุ่งแก้ปัญหาอุปสรรค ปรับปรุงกฎระเบียบที่ล้าสมัย ควบคู่กับการส่งเสริมอุตสาหกรรมใหม่ และการพัฒนาทรัพยากรมนุษย์ ซึ่งจะช่วยลดความเหลื่อมล้ําในสังคมได้
.
อ่านเพิ่มเติม คลิกhttps://www.thaigov.go.th/news/contents/details/49060
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส ห่วงข่าวปลอมแจ้งเตือนพายุว่อนโซเชียล
วันจันทร์ที่ 29 สิงหาคม 2565
ดีอีเอส ห่วงข่าวปลอมแจ้งเตือนพายุว่อนโซเชียล
ดีอีเอส ห่วงข่าวปลอมแจ้งเตือนพายุว่อนโซเชียล
กระทรวงดิจิทัลฯจับกระแสข่าวปลอมในสถานการณ์มรสุมหลายลูก-พายุโซนร้อนเข้าไทยพบโพสต์ข่าวลวงแจ้งเตือนพายุว่อนโซเชียลแนะติดตามข่าวสารทางการที่มาจากกรมอุตุนิยมวิทยาเท่านั้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่19-25ส.ค. 65พบมีข่าวปลอมเกี่ยวกับภัยพิบัติหลายข่าว โดยเฉพาะประเด็นการแจ้งเตือนพายุอาทิข่าวปลอมจะเกิดพายุ9ลูกพร้อมกันและล้อมประเทศไทยจนทําให้น้ําท่วมกรุงเทพฯ,ข่าวปลอมไทยเตรียมรับมือพายุพร้อมกัน3ลูก จึงอยากให้ประชาชนรับข่าวสารอย่างรอบคอบอย่าหลงเชื่อจนตื่นตระหนกควรตรวจสอบข้อมูลทางการจากกรมอุตุนิยมวิทยา โดยในช่วงเดือนสิงหาคมและกันยายนเป็นช่วงที่มีฝนตกชุกหนาแน่น ซึ่งมีการเผยแพร่ผ่านสํานักสื่อต่างๆประจําทุกวันรวมทั้งสามารถติดตามได้ที่เว็บไซต์https://www.tmd.go.th/index.phpหรือโทร.สายด่วน1182และหมายเลขโทรศัพท์0 2399 4547ตลอด24ชั่วโมง
ทั้งนี้จากการคัดกรองจํานวนข้อความที่เข้าเกณฑ์ตรวจสอบ(Verify)ในรอบสัปดาห์ล่าสุดพบ319ข้อความเป็นจํานวนเรื่องที่ต้องดําเนินการตรวจสอบทั้งหมด166เรื่องโดยเป็นข่าวปลอมในกลุ่มภัยพิบัติเกือบ10%หรือจํานวน14เรื่องขณะที่ข่าวปลอมเกี่ยวกับโควิดลดสัดส่วนลงจนเหลือแค่เลขหลักเดียว
สําหรับข่าวปลอมที่มีคนสนใจสูงสุด10อันดับได้แก่อันดับ1เกาหลีเปิดรับสมัครแรงงานไทยมากกว่า3,000อัตรารายได้70,000บาทต่อเดือนอันดับ2ธนาคารออมสินเปิดลงทะเบียนปล่อยกู้5,000 - 300,000บาทผ่านไลน์อันดับ3เพจธนาคารออมสินเปิดใหม่เป็นเพจทางการของธนาคารออมสิน อันดับ4วันที่22 - 28ส.ค.65จะเกิดพายุ9ลูกพร้อมกันและล้อมประเทศไทยจนทําให้น้ําท่วมกรุงเทพฯอันดับ5ธ.ออมสินส่งSMSให้ประชาชนกดรับสิทธิ์จากลิงก์เพื่อขอสินเชื่อGSBจํานวน30,000บาท อันดับ6ตลาดหลักทรัพย์แห่งประเทศไทยเปิดลงทุนหุ้นเริ่มต้น1,415บาทครองหุ้นขั้นต่ําที่20หน่วยอันดับ7เคี้ยวเม็ดมะละกอสุกแล้วกลืนโดยไม่ต้องกินน้ําตามวันละ3เม็ดรักษามะเร็งระยะสุดท้ายเห็นผลใน1เดือนอันดับ8ตลาดหลักทรัพย์แห่งประเทศไทยเปิดลงทุนซื้อแคมเปญใหญ่ด้วยงบ950บาทอันดับ9ตลาดหลักทรัพย์แห่งประเทศไทยเปิดลงทุนเทรดหุ้นเริ่มต้น899บาทรับปันผลทุกเดือนและอันดับ10กรุงไทยเปิดให้กู้200,000บาทผ่านไลน์
“ยังคงต้องรณรงค์ให้ประชาชนรู้เท่าทันข่าวปลอมอย่างต่อเนื่องเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
*************
รัฐบาลไทย-ข่าวทำเนียบรัฐบาล-รฟม. กำชับผู้รับจ้างขุดลอกท่อระบายน้ำและลำรางในแนวก่อสร้างรถไฟฟ้า
วันศุกร์ที่ 3 กันยายน 2564
รฟม. กําชับผู้รับจ้างขุดลอกท่อระบายน้ําและลํารางในแนวก่อสร้างรถไฟฟ้า
เพื่อเพิ่มประสิทธิภาพการระบายน้ํา
โครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย – มีนบุรี (สุวินทวงศ์)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานที่รับผิดชอบดําเนินการก่อสร้างโครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) ได้มอบหมายให้โครงการ ฯ ติดตามเฝ้าระวังพื้นที่ก่อสร้างรถไฟฟ้าตลอดแนวถนนรามคําแหง เพื่อรับมือช่วงฤดูฝนและบรรเทาปัญหาน้ําท่วมขัง โดยกําชับให้ผู้รับจ้างก่อสร้างงานโยธาทุกสัญญาดําเนินการลอกท่อระบายน้ําและลํารางตลอดแนวเส้นทางโครงการฯ เพื่อป้องกันเศษวัสดุอุดตันในแนวก่อสร้างรถไฟฟ้า อีกทั้งเพื่อเพิ่มประสิทธิภาพการระบายน้ําให้ดีมากยิ่งขึ้น โดย บริษัท อิตาเลียนไทย ดีเวล๊อปเมนต์ จํากัด (มหาชน) ผู้รับจ้างก่อสร้างงานโยธาอุโมงค์ทางวิ่งและสถานีใต้ดิน สัญญาที่ 3 ช่วงหัวหมาก – คลองบ้านม้า ได้ดําเนินการลอกท่อระบายน้ําบริเวณพื้นที่ก่อสร้างสถานี แยกลําสาลี – สถานีคลองบ้านม้าตั้งแต่ซอยรามคําแหง 85 – 127 เพื่อป้องกันเศษวัสดุอุดตันในแนวก่อสร้างรถไฟฟ้า และบรรเทาปัญหาน้ําท่วมขังบนถนรามคําแหง
ทั้งนี้ รฟม. ได้เน้นย้ําให้ที่ปรึกษาโครงการ กํากับดูแลให้ผู้รับจ้างฯ ลอกท่อระบายน้ําตามแนวก่อสร้างรถไฟฟ้าอย่างต่อเนื่องทุก ๆ 3 เดือน และเฝ้าระวังสถานการณ์พร้อมจัดเตรียมเจ้าหน้าที่และเครื่องสูบน้ําเพื่อช่วยเหลือและอํานวยความสะดวกให้แก่ประชาชนตามนโยบายด้านความรับผิดชอบต่อสังคมในการให้ความสําคัญแก่ประชาชนและชุมชนตามแนวสายทางโครงการรถไฟฟ้าที่อาจจะได้รับผลกระทบจากการดําเนินงานก่อสร้างโครงการฯ ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการhttp://www.mrta-orangelineeast.com และ Line Official : @OrangeLine
รัฐบาลไทย-ข่าวทำเนียบรัฐบาล-กรมทางหลวง รายงานสถานการณ์อุทกภัยบนทางหลวงประจำวันที่ 31 ตุลาคม 2564
วันอาทิตย์ที่ 31 ตุลาคม 2564
กรมทางหลวง รายงานสถานการณ์อุทกภัยบนทางหลวงประจําวันที่ 31 ตุลาคม 2564
เร่งซ่อมคอสะพานข้ามห้วยลําน้ําก่ํา ทางหลวงหมายเลข 202 จังหวัดชัยภูมิ โดยคาดว่าไม่เกิน
18.00 น. สามารถเปิดการจราจรได้เป็นปกติ
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้กําชับ กรมทางหลวง (ทล.) ให้เร่งดําเนินการซ่อมคอสะพานข้ามห้วยลําน้ําก่ํา บริเวณ ทล.202 ตอนบ้านโพนทอง - แก้งสนามนาง กม. ที่ 19+950 จังหวัดชัยภูมิ เนื่องจากภาวะฝนตกหนักต่อเนื่องทําให้ระดับน้ําท่วมขังบริเวณสะพานและกัดเซาะคอสะพานประมาณ 3 เมตร โดยขณะนี้แขวงทางหลวงชัยภูมิกําลังเร่งดําเนินการลงเครื่องจักรและวัสดุในโครงสร้างชั้นทางโดยคาดว่าไม่เกินเวลา 18.00 น. ของวันนี้ (31 ตุลาคม 2564) จะสามารถเปิดการจราจรให้ประชาชนเดินทางได้ตามปกติ พร้อมขอให้ประชาชนที่จะเดินทางจากอําเภอแก้งสนามนางไปชัยภูมิ
ใช้เส้นทางเลี่ยงทางหลวงชนบท ชย.3003 บ้านกุดเวียงแทน โดยได้ติดตั้งป้ายและจัดเจ้าหน้าที่อํานวยสะดวกการจราจรให้กับผู้ใช้เส้นทาง
สําหรับสถานการณ์อุทกภัยบนทางหลวงประจําวันที่ 31 ตุลาคม 2564 พบทางหลวงถูกน้ําท่วม ดินสไลด์ 6 จังหวัด
12 สายทาง 21 แห่ง โดยทางหลวงในจังหวัดที่ได้รับผลกระทบจากอุทกภัย ได้แก่ จังหวัดมหาสารคาม ชัยภูมิ อ่างทอง พระนครศรีอยุธยา นครปฐม และกาญจนบุรี ซึ่งสามารถสัญจรได้โดยมอบให้เจ้าหน้าที่คอยอํานวยความสะดวกด้านการจราจร
โดยทางหลวงที่ยังไม่สามารถเปิดการสัญจรได้เหลือเพียง 2 สายทาง 3 แห่ง ดังนี้
1. ทล.202 จังหวัดชัยภูมิ ตอนบ้านโพนทอง - แก้งสนามนาง กม. ที่ 19+950 เนื่องจากคอสะพานขาด
2. ทล.3412 จังหวัดพระนครศรีอยุธยา ตอนบางบาล - ผักไห่ ช่วง กม. ที่ 13+900 - 15+800 ระดับน้ําสูง
25 เซนติเมตร การจราจรผ่านไม่ได้สามารถใช้เส้นทางเลี่ยง ทช.4047 บริเวณแยกวัดไผ่ล้อมและวัดกอไผ่แทน
3. ทล.3412 จังหวัดพระนครศรีอยุธยา ตอน บางบาล - ผักไห่ ช่วง กม. ที่ 17+400 - 23+900 ระดับน้ําสูง
20 เซนติเมตร การจราจรผ่านไม่ได้สามารถใช้เส้นทางเลี่ยง ทช.4047 ออกแยกป่าโมกแทน
ทั้งนี้ ขอให้ประชาชนผู้ใช้เส้นทางหลวงเดินทางด้วยความระมัดระวังเพื่อความปลอดภัย พร้อมปฏิบัติตามป้ายเตือน ป้ายแนะนําและคําแนะนําของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร.1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
รัฐบาลไทย-ข่าวทำเนียบรัฐบาล-"ปลัดกระทรวงกลาโหม เป็นประธานในพิธีทำบุญตักบาตรถวายพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร"
วันพุธที่ 13 ตุลาคม 2564
"ปลัดกระทรวงกลาโหม เป็นประธานในพิธีทําบุญตักบาตรถวายพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร"
พล.อ.วรเกียรติ รัตนานนท์ ปลัดกระทรวงกลาโหม พร้อมด้วย พ.ต.อ.หญิง อังศุวรรณ รัตนานนท์ นายกสมาคมภริยาข้าราชการสํานักงานปลัดกระทรวงกลาโหม
เป็นประธานในพิธีสวดพระพุทธมนต์และพิธีทําบุญตักบาตรพระสงฆ์จํานวน 10 รูป เพื่อถวายเป็นพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีรองปลัดกระทรวงกลาโหม ข้าราชการสํานักงานปลัดกระทรวงกลาโหม เข้าร่วมในพิธี
จากนั้นปลัดกระทรวงกลาโหม เป็นประธานในพิธีวางพวงมาลา และนําผู้ร่วมพิธีถวายบังคมพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยพร้อมเพรียงกัน ณ ห้องพินิตประชานาถ ในศาลาว่าการกลาโหม
#รัชกาลที่๙ #สํานักงานปลัดกระทรวงกลาโหม #กระทรวงกลาโหม
รัฐบาลไทย-ข่าวทำเนียบรัฐบาล-โฆษกรัฐบาลเผย แบงค์ชาติประสานสมาคมธนาคาร ยกระดับป้องกันการสวมรอยธุรกรรมการเงิน
วันอาทิตย์ที่ 24 ตุลาคม 2564
โฆษกรัฐบาลเผย แบงค์ชาติประสานสมาคมธนาคาร ยกระดับป้องกันการสวมรอยธุรกรรมการเงิน
โฆษกรัฐบาลเผย แบงค์ชาติประสานสมาคมธนาคาร ยกระดับป้องกันการสวมรอยธุรกรรมการเงิน หลัง”นายกฯ”กําชับสถาบันการเงินช่วยดูแลประชาชนจากกรณีตัดเงินที่ผิดปกติผ่านบัตรเครดิตและบัตรเดบิต ล่าสุดจ่ายเงินคืนครบทุกรายแล้ว
วันนี้(24ต.ค.64)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมติดตามความคืบหน้ากรณีมิจฉาชีพสวมรอยทําธุรกรรมการเงินมีการตัดเงินผิดปกติผ่านบัตรเครดิตและบัตรเดบิตธนาคารจํานวน10,700ใบมูลค่าความเสียหายรวมกว่า130ล้านบาท จากที่ได้สั่งการให้หน่วยงานที่เกี่ยวข้องเร่งดําเนินการยกระดับการป้องกันการทําธุรกิจกรรมการเงินผ่านช่องทางระบบออนไลน์และบัตรเครคิตรวมทั้งขอให้สถาบันการเงินช่วยดูแลประชาชนที่ได้รับความเสียหายด้วย ซึ่งได้รับรายงานว่า ธนาคารได้คืนเงินให้ลูกค้าบัตรเดบิตที่ได้รับความเสียหายครบทุกรายแล้วในส่วนของบัตรเครดิตได้ตั้งพักเร่งตรวจสอบและยกเลิกรายการโดยจะดําเนินการตามขั้นตอนโดยเร็วที่สุดต่อไปด้วย
ล่าสุดธนาคารแห่งประเทศไทยประสานกับสมาคมธนาคารไทยยกระดับการป้องกันและแก้ไขปัญหาระยะเร่งด่วนแล้วได้แก่(1)ตรวจจับธุรกรรมที่ผิดปกติให้ครอบคลุมธุรกรรมที่มีจํานวนเงินต่ําและที่มีความถี่สูง(2)ติดตามเฝ้าระวังรายการธุรกรรมจากต่างประเทศเป็นพิเศษ(3)แจ้งเตือนลูกค้าในการทําธุรกรรมทุกรายการตั้งแต่รายการแรกและ(4)ประชาสัมพันธ์วิธีการป้องกันความเสี่ยงเช่นการปรับวงเงินในบัตรให้เหมาะสมกับการใช้จ่ายหลีกเลี่ยงการผูกบัตรกับเว็บไซต์หรือแพลตฟอร์มที่ไม่น่าไว้ใจ
นายธนกรกล่าวว่านอกจากนี้ ธปท.และสมาคมธนาคารไทยจะผลักดันให้ผู้ให้บริการบัตรกําหนดมาตรการเพิ่มเติมในการบังคับใช้การยืนยันตัวตนก่อนทํารายการชําระเงินกับบัตรเดบิตสําหรับทุกร้านค้าออนไลน์โดยเฉพาะร้านค้าในต่างประเทศเช่นการใช้เลขOTPยืนยันตัวตนก่อนร้านค้าทําการตัดบัญชีรวมทั้งการนําเทคโนโลยีมาใช้ป้องกันและตรวจจับภัยคุกคามทางการเงินในรูปแบบใหม่ๆด้วยนายกรัฐมนตรีฝากเตือนประชาชนถึงภัยออนไลน์โดยเฉพาะภัยจากธุรกรรมทางการเงินในรูปแบบใหม่ๆ เนื่องจากปัจจุบันระบบการเงินของไทยมีการก้าวหน้ามากรวมทั้งการนําเทคโนโลยีที่ทันสมัยมาให้บริการทําให้การใช้จ่ายผ่านออนไลน์อินเทอร์เน็ตโทรศัพท์มือถือสะดวกรวดเร็วเป็นโอกาสให้มิจฉาชีพสมัยใหม่ใช้ช่องทางบริการทางการเงินดิจิทัลทุจริตลักทรัพย์หรือหลอกลวงให้ยืมเงินชักชวนเล่นการพนันหรือลงทุน จึงอยากให้ประชาชนศึกษาทําความเข้าใจเพิ่มความระมัดระวังการทําธุรกรรมออนไลน์ไม่หลงกลหรือตกเป็นเหยื่อยการโฆษณารวมทั้งต้องหมั่นตรวจสอบการทําธุรกรรมทางการเงินของตนเองอย่างสม่ําเสมอด้วย ขณะนี้กระทรวงดีอีและสํานักงานตํารวจแห่งชาติยังติดตามผู้กระทําผิดรวมทั้งจะมีการขยายผลถึงเครือข่ายเพื่อนําผู้กระทําความผิดมาดําเนินการตามขั้นตอนของกฎหมายต่อไป
อนึ่งการกระทําดังกล่าวเข้าข่ายความผิดตามประมวลกฎหมายอาญามาตรา269/5ผู้ใดใช้บัตรอิเล็กทรอนิกส์ของผู้อื่นโดยมิชอบในประการที่น่าจะก่อให้เกิดความเสียหายแก่ผู้อื่นหรือประชาชนต้องระวางโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับ ทั้งนี้หากพบเบาะแสการกระทําความผิดสามารถแจ้งไปยัง“สํานักงานตํารวจแห่งชาติ”หมายเลขโทรศัพท์191หรือ1599เพื่อเร่งจับกุมผู้กระทําความผิดและดําเนินคดีตามกฎหมายต่อไป
_________
รัฐบาลไทย-ข่าวทำเนียบรัฐบาล-ความคืบหน้าการใช้สิทธิโครงการคนละครึ่ง ระยะที่ 4
วันพฤหัสบดีที่ 3 มีนาคม 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าโครงการคนละครึ่ง ระยะที่ 4 จากข้อมูลสะสม ณ วันที่ 2 มีนาคม 2565 ณ เวลา 23.00 น. พบว่า มีผู้ใช้สิทธิที่เป็นประชาชนกลุ่มเดิมฯ จํานวน 25.46 ล้านราย ซึ่งมียอดใช้จ่าย 47,741.3 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 2 มีนาคม 2565 ณ เวลา 23.00 น. พบว่า มีผู้ใช้สิทธิที่เป็นประชาชนกลุ่มเดิมฯ จํานวน 25.46 ล้านราย ซึ่งมียอดใช้จ่าย 47,741.3 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จํานวน 7.66 แสนราย ซึ่งมียอดใช้จ่าย 992.5 ล้านบาท รวมมีผู้ใช้สิทธิทั้งหมดจํานวน 26.23 ล้านราย และยอดการใช้จ่ายรวม 48,733.8 ล้านบาท แบ่งเป็นเงินที่ประชาชนจ่าย 24,753.5 ล้านบาท และรัฐร่วมจ่าย 23,980.3 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 20,102.4 ล้านบาท ร้านธงฟ้า 8,448.0 ล้านบาท ร้าน OTOP 2,184.2 ล้านบาท ร้านค้าทั่วไป 17,057.5 ล้านบาท ร้านบริการ 854.3 ล้านบาท และกิจการขนส่งสาธารณะ 87.4 ล้านบาท โดยมีประชาชนที่ได้รับสิทธิทั้งหมด 26.38 ล้านราย ซึ่งเป็นประชาชนกลุ่มเดิมฯ ที่กดยืนยันสิทธิและมีการใช้สิทธิโครงการฯ ระยะที่ 4 แล้ว จํานวน 25.46 ล้านราย จากจํานวนผู้ใช้จ่ายโครงการคนละครึ่ง ระยะที่ 3 จํานวน 26.35 ล้านราย สําหรับผู้ประกอบการเข้าร่วมโครงการฯ ระยะที่ 4 มีผู้ประกอบการเข้าร่วมแล้วจํานวน 1.35 ล้านราย โดยเป็นผู้ประกอบการรายใหม่ 2.55 หมื่นราย
ทั้งนี้ ประชาชนสามารถใช้จ่ายโครงการฯ ระยะที่ 4 ได้จนถึงวันที่ 30 เมษายน 2565 และสําหรับผู้ประกอบการร้านค้ารายใหม่ยังสามารถลงทะเบียนเข้าร่วมโครงการฯ ระยะที่ 4 ผ่าน www.คนละครึ่ง.com หรือติดต่อเจ้าหน้าที่กรุงเทพมหานคร เจ้าหน้าที่กระทรวงมหาดไทยในพื้นที่หรือสาขาธนาคารกรุงไทยฯ ได้อย่างต่อเนื่องจนกว่ากระทรวงการคลังจะประกาศปิดรับสมัคร
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
วันศุกร์ที่ 5 สิงหาคม 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย คณะกรรมการความปลอดภัย อาชีวอนามัยและสภาพแวดล้อมในการทํางาน (คปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง บริเวณสถานีศรีลาซาล และสถานีศรีแบริ่ง บนถนนศรีนครินทร์ โดยได้ตรวจสอบการจัดเก็บอุปกรณ์ที่ไม่ใช้งาน การยึดวัสดุอุปกรณ์ให้มีความมั่นคงแข็งแรงเรียบร้อย เพื่อเป็นการป้องกันอันตรายที่อาจเกิดจากลมพายุในช่วงฤดูฝน พร้อมทั้งเน้นย้ําให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกําหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการ และประชาชนผู้สัญจรบนถนนสาธารณะ
นอกจากนี้ ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกําหนดของกระทรวงสาธารณสุข
สามารถสอบถามข้อมูลโครงการ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลือง และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-​PM pleased with considerable growth in gems and jewelry export during first half of 2022
วันเสาร์ที่ 20 สิงหาคม 2565
​PM pleased with considerable growth in gems and jewelry export during first half of 2022
​PM pleased with considerable growth in gems and jewelry export during first half of 2022
August 19, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the export growth of gems and jewelries during the first half of 2022, which shows an emerging sign of economic recovery.
This is in line with the Prime Minister’s policy to promote development and export of potential and competitive products through value added, quality improvement, and close collaboration between the public and private sectors. According to the report of Ministry of Commerce, export of gems and jewelries during the 1st and 2nd quarters of 2022 (January -June) has generated over US$3,884.21 million, a 40.96% increase yoy. With this, it is expected that total export value of gems and jewelries for the whole year of 2022 amount to US$7,392.49 million or 233,647 million Baht.
The Government Spokesperson took the opportunity to invite the public to visit the 67th Bangkok Gems and Jewelry Fair, to be held during September 7-11, 2022 at Impact Arena, Muangthong Thani. The event will be co-organized by Department of International Trade Promotion and the Gem and Jewelry Institute of Thailand (Public Organization) with an aim to be promote business matching and negotiation between over 800 gems and jewelry business operators, both domestic and international. Over 10,000 participants from across the world are expected at the 67th Bangkok Gems and Jewelry Fair, with an estimation of no less than 1.2 billion Baht in the value of purchasing orders. The 67th Bangkok Gems and Jewelry Fair will be opened for business negotiation only on September 7-9, and to the public on September 10-11, 2022.
The Prime Minister thanked all concerned sectors and agencies for joining forces in promoting and exporting Thailand’s quality gems and jewelries, which has considerably contributed to the country’s economic system. He also suggested for skill and knowledge enhancement of workers in gems and jewelries business to further elevate product standards, and uniqueness.
รัฐบาลไทย-ข่าวทำเนียบรัฐบาล-นายกฯ พร้อมภริยานำ ครม. สืบสานประเพณี “ลอยกระทงวิถีใหม่ สืบสานประเพณีไทย 1 ครอบครัว 1 กระทง รักษาระยะห่าง สวมหน้ากากอนามัย ปลอดโรค ปลอดภัย” อธิษฐาน “ขอขมาลาโทษพระแม่คงคา ขอให้บ้านเมืองสงบสุข”
วันศุกร์ที่ 19 พฤศจิกายน 2564
นายกฯ พร้อมภริยานํา ครม. สืบสานประเพณี “ลอยกระทงวิถีใหม่ สืบสานประเพณีไทย 1 ครอบครัว 1 กระทง รักษาระยะห่าง สวมหน้ากากอนามัย ปลอดโรค ปลอดภัย”  อธิษฐาน “ขอขมาลาโทษพระแม่คงคา ขอให้บ้านเมืองสงบสุข”
นายกฯ พร้อมภริยานํา ครม. สืบสานประเพณี “ลอยกระทงวิถีใหม่ สืบสานประเพณีไทย 1 ครอบครัว 1 กระทง รักษาระยะห่าง สวมหน้ากากอนามัย ปลอดโรค ปลอดภัย”  อธิษฐาน “ขอขมาลาโทษพระแม่คงคา ขอให้บ้านเมืองสงบสุข”
วันนี้ (19 พ.ย. 2564) เวลา 16.30 น. นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและนางนราพร จันทร์โอชา ภริยา เป็นประธานงานสืบสานประเพณีลอยกระทงวิถีไทย พุทธศักราช 2564 “ลอยกระทงวิถีใหม่ สืบสานประเพณีไทย 1 ครอบครัว 1 กระทง รักษาระยะห่าง สวมหน้ากากอนามัย ปลอดโรค ปลอดภัย” ณ คลองผดุงกรุงเกษม ข้างทําเนียบรัฐบาล โดยมีคณะรัฐมนตรี อาทิ พลเอก ประวิตร วงษ์สุวรรณ รองนายกรัฐมนตรี นายวิษณุ เครืองาม รองนายกรัฐมนตรี นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายศักดิ์สยาม ชิดชอบ รัฐมนตรีว่าการกระทรวงคมนาคม นายอิทธิพล คุณปลื้ม รัฐมนตรีว่าการกระทรวงวัฒนธรรมและคู่สมรส ข้าราชการการเมือง ผู้บริหาร ข้าราชการและเจ้าหน้าที่ในทําเนียบรัฐบาล แต่งกายด้วยชุดผ้าไทยเข้าร่วมงานอย่างพร้อมเพรียง
โอกาสนี้ นายกรัฐมนตรีและภริยา พร้อมคณะรัฐมนตรี ชมนิทรรศการองค์ความรู้ สาระคุณค่า และข้อปฏิบัติสําหรับเทศกาลประเพณีลอยกระทงในช่วงการแพร่ระบาดของโควิด – 19 และชมการแสดงชุด “สายน้ําแห่งวัฒนธรรม” โดยสถาบันบัณฑิตพัฒนศิลป์ โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวรายงานการจัดงานลอยกระทงวิถีใหม่ สืบสานประเพณีไทย 1 ครอบครัว 1 กระทง รักษาระยะห่าง สวมหน้ากากอนามัย ปลอดโรค ปลอดภัย จากนั้น นายกรัฐมนตรีและภริยารับมอบกระทงประทีปแก้วโกมุทพุทธบูชา ที่สื่อความหมายถึงการประดิษฐ์กระทงเป็นรูปทรงดอกบัวแย้มกลีบคลี่บาน เพื่อเป็นพุทธบูชาสักการะรอยพระพุทธบาทสมเด็จพระสัมมาสัมพุทธเจ้า จากตัวแทนเด็กและเยาวชน ก่อนร่วมถ่ายภาพและร่วมลอยกระทงกับคณะรัฐมนตรีและคู่สมรส พร้อมรับชมการจําลองวิถีชีวิตตลาดน้ํา ณ คลองผดุงกรุงเกษม
นายกรัฐมนตรีได้เปิดเผยคํากล่าวอธิษฐานในช่วงปล่อยกระทงลอยว่า “ขอขมาลาโทษพระแม่คงคา ขอให้บ้านเมืองสงบสุข” ทั้งนี้ นายกรัฐมนตรียังเชิญชวนพี่น้องประชาชนใช้กระทงทําจากวัสดุที่ย่อยสลายง่ายและไม่ทําลายสิ่งแวดล้อม เพื่อการใช้ทรัพยากรคุ้มค่าและลดปริมาณขยะด้วย
...............................
รัฐบาลไทย-ข่าวทำเนียบรัฐบาล-ก.แรงงาน ปลื้มธนาคารแห่งประเทศไทย อ้าแขนรับผู้ผ่านการฝึกชายแดนใต้เข้าทำงาน
วันจันทร์ที่ 8 สิงหาคม 2565
ก.แรงงาน ปลื้มธนาคารแห่งประเทศไทย อ้าแขนรับผู้ผ่านการฝึกชายแดนใต้เข้าทํางาน
กระทรวงแรงงาน โดยกรมพัฒนาฝีมือแรงงาน ขอบคุณธนาคารแห่งประเทศไทย เปิดโอกาสรับเยาวชนผู้ผ่านการฝึกจากจังหวัดปัตตานี เข้าทํางานทันทีหลังฝึกงานจบ
รัฐบาลไทย-ข่าวทำเนียบรัฐบาล-“สาธิต” หารือพนักงานกระทรวงสาธารณสุข ย้ำกลุ่มจ้างงานเดิมใช้สัญญา 4 ปีไม่มีลด
วันพฤหัสบดีที่ 30 กันยายน 2564
“สาธิต” หารือพนักงานกระทรวงสาธารณสุข ย้ํากลุ่มจ้างงานเดิมใช้สัญญา 4 ปีไม่มีลด
รัฐมนตรีช่วยว่าการกระทรวงสาธารณสุขหารือกลุ่มพนักงานกระทรวงสาธารณสุขที่ได้รับผลกระทบลดสัญญาจ้าง 4 ปี เหลือ 1 ปี เหตุเชื่อมโยงกับการขอกรอบอัตรากําลังใหม่ ได้ข้อสรุประยะเวลาจ้างงานไม่จําเป็นต้องสัมพันธ์กับกรอบอัตรากําลัง
รัฐมนตรีช่วยว่าการกระทรวงสาธารณสุขหารือกลุ่มพนักงานกระทรวงสาธารณสุขที่ได้รับผลกระทบลดสัญญาจ้าง 4 ปี เหลือ 1 ปี เหตุเชื่อมโยงกับการขอกรอบอัตรากําลังใหม่ ได้ข้อสรุประยะเวลาจ้างงานไม่จําเป็นต้องสัมพันธ์กับกรอบอัตรากําลัง ให้รองปลัดกระทรวงสาธารณสุขแจ้งหน่วยงานและโรงพยาบาลจ้างคนทํางานเดิมด้วยสัญญา 4 ปี จ้างงานใหม่ 1 ปี
วันนี้ (30 กันยายน 2564) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์สุระ วิเศษศักดิ์ รองปลัดกระทรวงสาธารณสุข ประชุมหารือร่วมกับกลุ่มพนักงานกระทรวงสาธารณสุขที่เดินทางมาเรียกร้องกรณีได้รับผลกระทบจากกรอบอัตรากําลังบุคลากรสํานักงานปลัดกระทรวงสาธารณสุขปีงบประมาณ 2565 ส่งผลต่อสัญญาการจ้างงานจากระยะเวลา 4 ปี ลดเหลือเพียง 1 ปี เนื่องจากระยะเวลาการจ้างงานต้องสอดคล้องกับระยะเวลาของกรอบอัตรากําลัง ทําให้ขาดความมั่นคงทางอาชีพ และลิดรอนสิทธิ์เนื่องจากพนักงานกระทรวงสาธารณสุขที่ยังเหลือสัญญาจ้าง 1-3 ปี ต้องทําสัญญาจ้างใหม่เป็น 1 ปีด้วยนั้น
ดร.สาธิตให้สัมภาษณ์ภายหลังการหารือร่วมกันว่า วันนี้ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้มารับข้อมูล จากการหารือพบว่ามีการปรับสัญญาจ้างพนักงานกระทรวงสาธารณสุขจาก 4 ปีเหลือ 1 ปี เนื่องจากนําไปผูกโยงกับกรอบอัตรากําลังปี 2565 ที่จะมีการขออัตรากําลังเพิ่ม ซึ่งนายแพทย์สุระ วิเศษศักดิ์ รองปลัดกระทรวงสาธารณสุขได้พิจารณาแล้วว่า เรื่องสัญญาจ้างและกรอบอัตรากําลังที่จะเสนอกระทรวงการคลังอาจจะไม่ต้องใช้ในการพิจารณาร่วมกัน เนื่องจากหากมีการปรับสัญญาจ้างเพื่อขออัตราเพิ่มอาจจะกระทบและลิดรอนสิทธิ์พนักงานกระทรวงสาธารณสุขเดิมที่มีการจ้างงานแตกต่างกันในแต่ละช่วงเวลา อาจเกิดผลกระทบกับอายุงานและความมั่นคง
ดร.สาธิตกล่าวต่อว่า ในที่ประชุมเห็นตรงกันว่า พนักงานกระทรวงสาธารณสุขที่มีการจ้างงานอยู่เดิมหากสัญญายังเหลืออยู่ก็ให้ใช้สัญญาเดิมต่อไป ส่วนที่หมดสัญญาวันที่ 30 กันยายนนี้ ก็ให้ต่อสัญญาจ้างอีก 4 ปีตามเดิม ส่วนการจ้างงานคนใหม่ให้จ้างตามกรอบอัตรากําลัง 1 ปี และเมื่อจัดทํากรอบอัตรากําลังปี 2566-2568 แล้วเสร็จก็ให้กลับมาทําสัญญา 4 ปี ทั้งนี้ ได้มอบให้นายแพทย์สุระที่รับผิดชอบในการดูแลด้านกําลังคนของกระทรวงสาธารณสุขดําเนินการทําหนังสือแจ้งไปยังหน่วยงานและโรงพยาบาลต่างๆ ที่จะต้องแก้ไขประกาศเดิมเพื่อให้ปฏิบัติตามมติที่มีในวันนี้
“ยืนยันว่าไม่ใช่ว่าเดินทางมาเรียกร้องแล้วถึงได้รับการช่วยเหลือตามที่ต้องการ แต่เราพิจารณาตามหลักเหตุและผล กฎระเบียบที่ต้องปฏิบัติ สิ่งใดทําได้หรือไม่ได้ ซึ่งกรณีมีข้อมูลและเหตุผลที่เสนอมาชัดเจน และพิจารณาจากระเบียบแล้วเห็นว่าไม่ควรนําสัญญาจ้างมาเชื่อมโยงกับการขอกรอบอัตรากําลัง จึงได้ข้อสรุปดังกล่าว” ดร.สาธิตกล่าว
********************************* 30 กันยายน 2564
รัฐบาลไทย-ข่าวทำเนียบรัฐบาล-เปิดแนวทางกระจายวัคซีน ก.ค.- ส.ค. เน้นกลุ่มเสี่ยงในพื้นที่ระบาดหนัก
วันศุกร์ที่ 23 กรกฎาคม 2564
เปิดแนวทางกระจายวัคซีน ก.ค.- ส.ค. เน้นกลุ่มเสี่ยงในพื้นที่ระบาดหนัก
....
ที่ประชุม ครม. รับทราบแนวทางการกระจายวัคซีนโควิด-19 ช่วงวันที่ 19 ก.ค. – 31 ส.ค. 64 ตั้งเป้าหมายให้บริการวัคซีนไว้ 13 ล้านโดส เน้นกลุ่มผู้สูงอายุ และผู้ป่วยโรคเรื้อรัง ที่จองฉีดวัคซีนไว้ล่วงหน้า และผู้ประกันตนในระบบประกันสังคม โดยพิจารณาจากปัจจัยด้านพื้นที่
.
1.จังหวัดที่เป็นพื้นที่ควบคุมสูงสุดและเข้มงวด 13 จังหวัด
.
2.จังหวัดชายแดนติดประเทศเพื่อนบ้าน และจังหวัดที่มีความเร่งด่วนเพื่อรองรับสถานการณ์หลังการระบาด รวม 18 จังหวัด :
>> เชียงราย เชียงใหม่ ตาก หนองคาย สระแก้ว บุรีรัมย์ อยุธยา ฉะเขิงเทรา ระยอง จันทบุรี ตราด เพชรบุรี ประจวบคีรีขันธ์ ระนอง สุราษฎร์ธานี (เกาะสมุย เกาะพะงัน และเกาะเต่า) ตรัง พังงา และกระบี่
.
3.จังหวัดอื่น ๆ อีก 48 จังหวัด
.
มีเป้าหมายฉีดให้ได้ 70% ของประชากรในแต่ละจังหวัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงอุตสาหกรรม เป็นประธานในพิธีมอบรางวัล Thailand's Smart Awards ครั้งที่ 3
วันพฤหัสบดีที่ 30 มิถุนายน 2565
เลขานุการรัฐมนตรีว่าการกระทรวงอุตสาหกรรม เป็นประธานในพิธีมอบรางวัล Thailand's Smart Awards ครั้งที่ 3
เลขานุการรัฐมนตรีว่าการกระทรวงอุตสาหกรรม เป็นประธานในพิธีมอบรางวัล Thailand's Smart Awards ครั้งที่ 3
วันนี้ (29 มิถุนายน 2565) นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม เป็นประธานในพิธีมอบรางวัล Thailand's Smart Awards ครั้งที่ 3 ซึ่งจัดขึ้นเพื่อเป็นกําลังใจแก่องค์กร หรือบุคคล และผลิตภัณฑ์ ที่มีผลการดําเนินงานยอดเยี่ยมและโดดเด่นในด้านต่าง ๆ ที่สามารถยกระดับปรับตัวทางธุรกิจให้เหมาะสมกับสถานการณ์ได้ และมีนายภาสกร ชัยรัตน์ รองอธิบดีกรมส่งเสริมอุตสาหกรรม ร่วมเป็นเกียรติ ณ โรงแรมแบงค็อก แมริออท สุขุมวิท (สุขุมวิท 57)
ทั้งนี้ เลขานุการรัฐมนตรีว่าการกระทรวงอุตสาหกรรม ได้กล่าวปาฐกถาพิเศษในหัวข้อ "ส่องเทรนอุตสาหกรรมขับเคลื่อนเศรษฐกิจ 2022"
ในตอนหนึ่งว่า การปรับตัวของภาคธุรกิจอุตสาหกรรมให้สอดรับกับเทรนด์สําคัญที่ขับเคลื่อนเศรษฐกิจในปี 2022 ผนวกกับสถานการณ์โควิด-19 ที่คลี่คลายไปในทางที่ดีขึ้น ทําให้เห็นโอกาสของภาคอุตสาหกรรมไทยในการกลับมาเติบโตได้อีกครั้ง โดยกระทรวงอุตสาหกรรม จะร่วมเป็นอีกหนึ่งกลไกที่ช่วยส่งเสริม สนับสนุนให้ภาคเศรษฐกิจอุตสาหกรรมไทยก้าวไปข้างหน้าอย่างเข้มแข็งและมั่นคง ด้วยการดําเนินงานสําคัญที่สอดคล้องกับนโยบายรัฐบาล เช่น การพัฒนาอุตสาหกรรมตามโมเดลเศรษฐกิจ BCG การพัฒนาอุตสาหกรรมเป้าหมายที่มีศักยภาพ (S-Curve) และการขับเคลื่อนการพัฒนาอุตสาหกรรมยานยนต์ไฟฟ้า เป็นต้น